CELEX: 32017D0370
Language: sl
Date: 2017-03-01 00:00:00
Title: Izvedbeni sklep Komisije (EU) 2017/370 z dne 1. marca 2017 o spremembi Izvedbenega sklepa 2014/909/EU s podaljšanjem obdobja uporabe nekaterih zaščitnih ukrepov in spremembi seznama območij, ki so predmet zaščitnih ukrepov v zvezi z malim panjskim hroščem v Italiji (notificirano pod dokumentarno številko C(2017) 1321) (Besedilo velja za EGP. )

3.3.2017   
            
            
               SL
            
            
               Uradni list Evropske unije
            
            
               L 56/213
            
         IZVEDBENI SKLEP KOMISIJE (EU) 2017/370
   z dne 1. marca 2017
   o spremembi Izvedbenega sklepa 2014/909/EU s podaljšanjem obdobja uporabe nekaterih zaščitnih ukrepov in spremembi seznama območij, ki so predmet zaščitnih ukrepov v zvezi z malim panjskim hroščem v Italiji
   
      
         (notificirano pod dokumentarno številko C(2017) 1321)
      
   
   (Besedilo v italijanskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), in zlasti člena 10(4) Direktive,
   ob upoštevanju naslednjega:
   
               (1)
            
            
               Z Izvedbenim sklepom Komisije 2014/909/EU (3) so bili po obvestilih Italije o pojavu malega panjskega hrošča (Aethina tumida) v regijah Kalabrija in Sicilija določeni nekateri zaščitni ukrepi. Navedeni sklep se uporablja do 31. marca 2017.
            
         
               (2)
            
            
               Italija je 18. januarja 2017 obvestila Komisijo o rezultatih pregledov in epidemioloških raziskav, opravljenih v skladu z Izvedbenim sklepom 2014/909/EU, ter o rezultatih aktivnega nadzora v zvezi s pojavom malega panjskega hrošča v zadevnih italijanskih regijah. Novembra 2014 je prišlo do osamljenega primera zaradi premika panjev iz Kalabrije, vendar je bil hitro prepoznan, zatem pa v sicilijanski regiji ni bilo več napadov. Italija se je zato odločila, da odpravi prej določeno okuženo območje na Siciliji, toda ohrani nadzor tako na navedenem območju kot v preostali regiji.
            
         
               (3)
            
            
               Mednarodni standardi, ki jih je določila Mednarodna organizacija za zdravje živali (OIE), priporočajo pet letnih raziskav, ki se opravijo po izbruhih, da lahko območje zopet pridobi status bolezni prostega območja. Do konca leta 2016 je Italija opravila že dve letni raziskavi za Sicilijo z ugodnimi rezultati ter se zavezala, da bo z raziskavami nadaljevala, Komisiji pa sporočila rezultate in morebitne spremembe epidemioloških razmer.
            
         
               (4)
            
            
               Tudi na podlagi ustreznega zaključka misije Komisije za ugotavljanje dejstev o zdravju čebel v Italiji, ki je potekala od 13. do 17. junija 2016, je mogoče povzeti, da je bil edini napad na Siciliji uspešno izkoreninjen. Tamkajšnji stalni nadzor predstavlja dodatno zagotovilo za to in prispeva k mednarodno priznanemu statusu bolezni prostega območja v ustreznem času.
            
         
               (5)
            
            
               Od leta 2014 pa je bilo ugotovljenih nekaj novih napadov v Kalabriji, in sicer 41 napadov leta 2016.
            
         
               (6)
            
            
               Sicilijo bi bilo zato treba črtati s seznama območij, za katera veljajo zaščitni ukrepi v skladu z Izvedbenim sklepom 2014/909/EU. Za Kalabrijo pa je treba podaljšati izvajanje zaščitnih ukrepov iz navedenega sklepa.
            
         
               (7)
            
            
               Obdobje izvajanja in uvedene ukrepe bi bilo treba pregledati vedno, ko so na voljo nove informacije o epidemiološkem stanju v prizadetih regijah v Italiji.
            
         
               (8)
            
            
               Izvedbeni sklep 2014/909/EU bi bilo treba ustrezno spremeniti.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Člen 4 Izvedbenega sklepa 2014/909/EU se nadomesti z naslednjim:
   
      „Člen 4
      Ta sklep se uporablja do 31. marca 2019.“
   
   Člen 2
   Vrstica „Regija Sicilija: celotna regija“ se črta iz preglednice v Prilogi k Izvedbenemu sklepu 2014/909/EU.
   Člen 3
   Ta sklep je naslovljen na Italijansko republiko.
   
      V Bruslju, 1. marca 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Izvedbeni sklep Komisije 2014/909/EU z dne 12. decembra 2014 o nekaterih zaščitnih ukrepih v zvezi s potrjenimi pojavi malega panjskega hrošča v Italiji (UL L 359, 16.12.2014, str. 161).